A TANÁCS HATÁROZATA
(2005. október 17.)
az Energiaközösséget létrehozó szerződés Európai Közösség általi aláírásáról
(2005/905/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 47. cikke (2) bekezdésére, 55., 83., 89., 95., 133. és 175. cikkére, összefüggésben annak 300. cikke (2) bekezdése első albekezdésének első mondatával,
tekintettel a Bizottság javaslatára,
mivel:
(1)
Összhangban a 2004. május 17-i tanácsi határozattal, a Bizottság tárgyalásokat folytatott az Energiaközösséget létrehozó szerződésről az Albán Köztársasággal, a Bolgár Köztársasággal, Bosznia és Hercegovinával, a Horvát Köztársasággal, Macedónia Volt Jugoszláv Köztársasággal, a Montenegrói Köztársasággal, Romániával, a Szerb Köztársasággal és (az Egyesült Nemzetek Biztonsági Tanácsának 1244. határozata értelmében) az Egyesült Nemzetek Koszovói Ideiglenes Igazgatási Missziójával.
(2)
A 2005. május 31-én parafált Energiaközösséget létrehozó szerződés - az esetlegesen később megvalósuló megkötésére is figyelemmel - a Közösség nevében alá kell írni,
A KÖVETKEZŐKÉPPEN HATÁROZOTT:
1. cikk
Az Energiaközösséget létrehozó szerződés aláírása a Közösség nevében jóváhagyásra kerül.
2. cikk
A Tanács elnöke felhatalmazást kap, hogy kijelölje az Energiaközösséget létrehozó szerződésnek - megkötésére is figyelemmel - a Közösség nevében történő aláírására jogosult személy(eke)t.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Luxembourgban, 2005. október 17-én.